
Els marines massacren una marxa de nens a les proximitats de Bagdad. 15 morts i 70 hospitalitzats. Volien recuperar la seu de la seva escola que ara és la base dels militars ianquis. 


Setmana de rebuig a la Retallada de Lubertats 


Sessió de la Comissió Internacional d'Investigació pera la Salvaguarda dels Drets Fonamentals en la Globalització 


La protesta pot baixar per Les Rambles 


Advocats, juristes, professors universitaris i 
moviments socials debaten a Barcelona el passat, 
present i futur de la repressió global i local 

Diversos testimonis aporten també denuncies sobre la impunitat repressiva de l'Ajuntament de Barcelona. 

Quatre documents rebutgen la retallada de llibertats. Un d'ells fa referència al tancament cTEqunkaria. 


Barcelona.- Una manifestació pel centre de Barcelona va posar fi als actes que la Plataforma 
contra la Retallada de Llibertats va realitzaria passada setmana, per tal de denúnciarel pre¬ 
ocupant enduriment de les vies repressives triades pel govern per a fer front a les prob¬ 
lemàtiques socials i mobilitzacions populars, 

Unes 800 persones, menys de les previsiblement convocades per l'amplitud de la reivindi¬ 
cació, van participar de l'acte, Diversos centenars es van concentrar a les 12 del migdia a la 
plaça Universitat i van baixar per les Rambles fins a la plaça Sant Jaume -on ja s'hi havia 
sumat més gent-, Allí es va llegir el manifest de la campanya, a la que s'hi han adherit més 
de 80 entitats del teixit associatiu i dels moviment socials catalans. 

Des de la Campanya en contra la Retallada de Llibertats es constata que en els darrers mesos 
s'han produït massa situacions en què les autoritats han vulnerat drets i llibertats fonamentals, 
normalitzant unes pràctiques que fins fa uns anys semblaven inacceptables, i que té com a 
exemple més greu l'empresonament de 3 joves de Torà, en què un delicte de danys és tractat 
com un acte terrorista, Fet que ja s'ha repetit els darrers mesos amb detencions i empresona¬ 
ments a Viladecans, Sant Adrià, Barcelona i València. Contra-lnfos 29/ 4/ 03 


Casc Antic/ Barcelona.- El Centre de Cultura 
Contemporània de Barcelona va acollir els 
passats 25 i 26 d'abril la "Segona Sessió de la 
Comissió Internacional d'Investigació pera la 
Salvaguarda dels Drets Fonamentals en la 
Globalització”. Es tracta d'una trobada ja 
desenvolupada en la seva primera sessió a la 
ciutat de Gènova l'any 2002, Aquest organ¬ 
isme va iniciar les seves reunions i treballs 
arran de la vulneració de drets fonamentals 
que s'han extès arreu del planeta en els marcs 
que rodejen les trobades de poderosos que 
integren l'OMC, el G-8, el Banc Mundial, 
l’FMI, la Unió Europea, etc.., a escenaris com 
Seattle, Praga, Goteborg, Davos, Gènova o 
Barcelona, Però en l'actualitat, la comissió ha 
extès els seus treballs i investigacions molt 
més enllà, amb la pretensió de salvaguardar 
aquests drets fonamentals a qualsevol àmbit 
social, econòmic o polític del planeta. 

PSC, IC i ERC pretenien 
aprofitar-se de l'inauguració 
A l'acte d'inauguració varen presentar-se 
Pere Alcober, Eugeni Forradellas i Jesús 
Maestro en representació de l'Ajuntament 
de Barcelona, ja que havien patrocinat eco¬ 
nòmicament la trobada, Però en varen sortir 
escaldats, Després de donar per inaugurat 
l'acte, Pere Alcober es disposava a aban¬ 
donar la sala, quan una noia del públic es va 


aixecar, va demanar la paraula i va denunciar 
la hipocresia que significava la presència de 
d'Alcober, Forradellas i Maestro a Tacte, ja 
que l'Ajuntament de Barcelona es impulsor i 
promotor de gravíssims actes repressius 
contra moviments socials alternatius. Varen 
narrar dos exemples: la personació de l'ajun¬ 
tament a l'acusació contra antifeixistes 
detinguts durant el 12 d'octubre de 1999 i 
anys posteriors, així com els desallotjaments 
de cases okupades i les càrregues contra 
veïns i veïnes del Forat de la Vergonya. 
L'aplaudiment massiu, del públic present a 
les intervencions espontànies varen fer 
abandonar la sala a tots tres polítics, amb la 
vergonya d'haver estat denunciats enmig 
d'una trobada internacional d'advocats. 
Ponències, testimonis i conclusions 
Els dos dies varen transcórrer amb centenars 
d'oients que pogueren presenciar la presen¬ 
tació de llarguíssimes i interessants ponèn¬ 
cies al voltant de 5 eixos: la legislació antite¬ 
rrorista, la policia europea, la repressió dels 
moviments socials, la lluita en defensa dels 
drets fonamentals i els moviments d'allibe¬ 
rament nacional, Però també la narració d'e¬ 
motius testimonis, com el de Javier Couso, 
germà del periodista assassinat a l'hotel 
Palestina de Bagdad, o el de Haidi Giuliani, la 
mare del jove italià que fou executat per un 


carabbinieri durant les protestes de la 
cimera del G-8 a Gènova el juliol de 2001 
Però també varen escoltar testimonis contra 
desallotjaments, detencions, tortures, em¬ 
presonaments, etc.., a l'Estat espanyol, així 
com una profunda crítica al Fòrum de les 
Cultures 2004 per part de Manuel Delgado, 
president del Congrés d'Antropologia cele¬ 
brat a Barcelona l'any passat, 

La trobada internacional de juristes i advo¬ 
cats va finalitzar amb l'aprovació de quatre 
documents per la salvaguarda dels drets 
fonamentals, que es faran arribar als governs 
i institucions responsables: 

-davant l'actuació del govern israelià vers la 
població civil i observadors a Palestina, 
-davant la vulneració delsdretshumansi la le¬ 
gislació internacional amb la invasió de l'Iraq. 
-davant la intimidació i el xantatge de la 
població de Tambogrande (Perú) per part de 
la multinacional minera, Manhattan Secura, 
de capital i procedència nordamericana. 
-davant el tancament i clausura d'Egunkaria, 
i les tortures rebudes pels seus directius i 
periodistes detinguts, 

L'acte va finalitzar amb una invitació a con¬ 
tinuar lluitant per les llibertats fonamentals 
i convidant a tothom a assistir a la propera 
trobada que tindrà lloc l'any 2004. 

Contra-lnfos 29/ 4/ 03 


Defensa de la llengua 


La policia espanyola carrega 
contra Tacte perla llengua 

Barcelona,- El passat 23 d'abril, dia de Sant Jordi, unes 1500 
persones es van manifestar pel centre de Barcelona, segons 
els organitzadors. La manifestació, convocada per la CAL, 
començà a les 19h a la plaça Universitat. El dia abans, la dele¬ 
gació del govern havia anunciat que no autoritzava el recor¬ 
regut, el mateix que s'ha fet durant els últims 7 anys sense 
problemes. Malgrat això, la convocatòria es mantingué i la 
manifestació començà tal com s'havia previst. En arribar a la 
confluència de Pelai i les Rambles, un fort dispositiu policíac, 
amb més de ]0 furgonetes d'antiavalots impedia el pas. Una 
part dels convocants, després de parlar amb els agents envi¬ 
ats per la Delegació del Govern espanyol, decidí acatar l'ordre 
de no continuar pel recorregut i llegir el seu manifest. Malgrat 
això, i pocs minuts després, la majoria dels manifestants, 
prosseguí la marxa, enfilant les Rambles, moment en què la 
Policia carregà violentament, provocant desenes de contu¬ 
sionats. La càrrega però no aconseguí aturar els centenars de 
persones congregades, i finalment prosseguiren la marxa per 
les Rambles per acabar, més tard de les 21h a la Plaça Sant 
Jaume. Allí varen cantar Els Segadors, i els policies de paisà 
que seguien la marxa van arribar a ballar una sardana al costat 
dels manifestants, ja que a la plaça hi havia una cobla en 
motiu de la festivitat de Sant Jordi. Contra-lnfos 29/ 4/ 03 


La lluita contra les guerres 


Apareixen enormes pintades pacifistes 

ALS PRINCIPALS CREUAMENTS DE L'ElXAM PLE 

Es trasllada l'acampada de Francesc 
M acià a la Zona Universitària i 
es redefineix com a itinerant 

Barcelona.- Després de les continues pressions i amenaces rebudes per 
part de l'ajuntament i de les coaccions exercides per diversos mitjans de 
comunicació, com ara La Vanguardia o El Periódico han decidit transfor¬ 
mar la protesta. Els i les acampades contra la guerra a la plaça Francesc 
M acià anuncien el seu trasllat el dimecres 30 d'abril al campus de la uni¬ 
versitat de Barcelona, a l'avinguda Diagonal. A més han acordat que la 
protesta sigui intinerant i permanent, convertint-se en un fòrum de debat 
i reflexió en contra de les guerres i el sistema polític i econòmic que les 
fa possible i les promou. 

Grans símbols per la Pau 

Nombroses cruïlles del barri de TEixample de Barcelona van aparèixer el 
dimarts 29 al matí amb grans símbols de la pau de color blanc pintats a 
Tasfalt. Les pintades, que tenen un diàmetre d'uns 15 metres, es van fer 
durant la matinada i la Guàrdia Urbana ha assegurat haver obert una 
investigació per identificar els seus autors, 

L'Ajuntament de Barcelona va ordenar a la seva brigada municipal de 
neteja que esborrés els grans símbols fets amb pintura blanca. 

Contra-lnfos 29/ 4/ 03 






Debats sobre la Retallada de 
Llibertats a les Cotxeres de Sants 

Sants/ Barcelona.- Paral·lelament a la trobada d'advocats que tin¬ 
gué lloc al CCCB,tingueren lloc del 22 al 24 d'abril unesjornadesde 
debat al voltant de com afecten els sistemes jurídics i policials al 
desenvolupament dels moviments socials crítics. La presentació 
d'aquests debats tingué lloc el dia 22, on durant més de dues hores, 
6 ponents varen desenvolupar interessants aportacions davant dels 
diferents àmbits repressius. 

Eduardo Giménez va narrar el periple judicial que estan passant ell i 
un altre company de Ripollet per estar lluitant contra la construcció 
de l'Ecoparc II. Sebastià Salellas va aclarir el rerefons que s'amaga 
darrera la quotidianitat de l'Audiència Nacional amb el punt de par¬ 
tida al voltant del cas gironí del "Comando Dixan”. Jaume Asensva 
parlar del context general de vulneració de drets fonamentals con¬ 
tra moviments socials amb l'excusa del terrorisme. Gabriela Serra va 
fer una interessant reflexió al voltant de com preparar-se pels 
moments en que la permissivitat i la tolerància donen pas a la lim¬ 


itació dels drets de llibertat d'expressió i manifestació. Albert 
M artínez va parlar de com afecta tot aquest context general de vul¬ 
neracions de drets, a la llibertat d'accés als mitjans de comunicació. 
I finalment, Inaki Rivera va fer una magistral exposició de com s'ha 
exportat i desenvolupat el model de tolerància zero des del Nova 
York dels anys 80 finsa l'Europa del segle XXI. 

El dia de Sant Jordi al carrer 

Des de la Plataforma contra la Retallada de Llibertats també es va 
desenvolupar una performance que va transcórrer per les Rambles 
durant el dia de Sant Jordi. Consistia en una comparsa amb una 
"furgona” policial feta de cartró i diversos agents que parodiaven 
l'actuació de les "fuerzas de seguridad”. Els agents de la policia 
nacional i la guàrdia urbana que es trobaven a la zona s'ho miraven 
amb cara de "poker”. L'endemà, les jornades varen continuar amb 
debats específics per tal d'aprofindir en els diversos aspectes puni¬ 
tius, com ara, les presons, la criminalització o la repressió policial. 
Els debats tingueren lloc a Cotxeres de Sants i a Can Vies, amb la 
presència de ponents i testimonis de cadascún dels àmbits. 

Contra-lnfos29/ 4/ 03 



Abstenció, 

'candidat'més votat 


Argentina.- Les eleccions d'aquest passat 
diumenge dia 26 a l'Argentina no han acon¬ 
seguit despertar cap entusiasme seriós en la 
població. Amb una classe política despresti¬ 
giada, les institucions en crisi i els partits 
polítics desprestigiats i dividits, cap candi¬ 
dat arribava a superar el 20%de l'intenció de 
vot. L'objectiu d'aquestes eleccions, on no 
només s'escull president, és recompondre 
les institucions que han estat sacsejades pel 
moviment social que es va deslligar a partir 
del 20 de desembre del 2001Í que avui con¬ 
tínua vigent de diferents formes. Ja ho va dir 
el mismíssim secretari de defensa dels Estats 
Units 'Els EUA no veurien amb mals ulls l'a¬ 
parició d'un nou Fujimori a l'Argentina. Algú 
que posi ordre i acabi amb la conflictivitat 
social'. Tot fa preveure que els fets de 
repressió que es vénen succeint en els últims 
dosmesosfPadelaí-MTDSanTelmo-Sasetru- 
Zanon-Lezama Sud-Brukman- Salta-Jujuy- 
Susa Abalos, etc) són només un avenç del 
nou projecte repressiu que s'aprofundirà 
amb l'exèrcit als carrers per a evitar tota 
protesta anti-electoral. Darrere d'això 
també hi ha una intencionalitat econòmica; 
el dia després de les eleccions, sense treva 
alguna, arribarà A Buenos Aires una nova 
missió del FMI per a discutir un nou ajusta¬ 
ment fiscal. Des d'aquest costat de la barri¬ 
cada, a pesar que existeixen lectures dissim¬ 
ilis i fins i tot contraposades pel que fa a les 
eleccions (hi ha qui presenten candidats, 


Acte a la Fira de lAutomòbil 

Boicot al cotxe, recuperem els carrers 

Barcelona.- "Dissabte passat dia 26 va començar a la Fira de Montjuïc "La Fira Internacional 
de l'Automòbil". No estem d'acord amb aquesta Fira i per tant, fem una crida a tothom 
perquè vingui a manifestar-se, amb bici, patins, patinet, tricicle.,. La catàstrofe del Prestige o 
la guerra a l'Iraq no són excepcions, són exemples del preu a pagar per mantenir aquest 
model energètic a la nostra societat. La nostra vida és plena de petroli i aquí a la fira es 
dediquen a promocionar aquestes màquines assassines. Us convoquem el proper 30 d'abril 
a les 17 hores davant del metro Tarragona (línia verda), per tal de protestar perquè els cotx¬ 
es són un luxe, són vehicles de transport individual (comparteix-lo), perquè et costen 2 o 
més anys de mensualitats (ets ric@ o vas al banc), perquè hi ha transport públic (és car però 
et pots colar), perquè caminar és gratuït, perquè la ciutat és per a les persones... Us hi 
esperem! No hi falteu elscarrerssón nostres!” Bicicletesde Barcelona 29/ 4/ 03 


Càrrega policial contra la manifestació per la llengua el passat 23 d'abril. 


Crim inalització i repressió La caça de bruixes instaura a por a La Segarra 


Trasllat de Laura Riera El ple de l'ajuntament de Lleida 

Estat espanyol.- Divendres passat o dissabte 

aprova una mocio demanant la 
llibertat dels tres detinguts de Torà 

alguns companys van arribar a Alcalà-M eco u 

a visitar-la amb el permís de l'institució Tots els grups excepte el Partit Popular han consensuat una moció 

penitenciària es van trobar que Laura no hi perauè se'ls trequi de la presó apel·lant a la presumpció d'innocència, 

era, situació que es dona força sovint amb 

les preses per la política aplicada per Tor à/ La Segarra.- Aquesta setmana s'ha crida a l'ordre. El portaveu d'Esquerra 

l'Estat. La coordinadora de comitès de aprovat en el ple de l'ajuntament de Lleida, Republicana, Xavier Sàez, va demanar la llib- 

suport a pres@s polítiques Rescat ha con- una moc '° consensuada per tots el grups ertat dels joves a l'espera del judici. En final- 

vocat una concentració el 29 d'abril a les polítics, a excepció del PP, en la que es dem- itzar la sessió, Arnalot es va mostrar indigna- 

19h davant de l'ajuntament de Terrassa per ana ^ a llibertat dels tres joves de Torà da pel fet que l'alcalde permetés els insults 

protestar contra el trasllat, la política peni- detinguts, apel·lant a la presumpció d'in- cap ala seva persona. Amés, la portaveu dels 

tenciària de l'Estat i demanant la llibertat nocència. Durant el ple, una desena de joves popularstambéesva enfadar perquè Siurana 

immediata de la Laura. Trenquem l'aïlla- que lluïen pancartes demanant la llibertat no va permetre la votació d'una moció seva 

ment escrivint-li cartes: Laura Riera dels nois empresonats, van escridassar les que demanava suport capa lesforces de l'or- 

Valenciano. Prisión provincial de Badajoz, intervencions de la portaveu del Partit dre. Siurana va restar-li importància a aques- 

Ctra. de Olivenza km.7.06080 Badajoz. Popular, Pilar Arnalot, amb crits'd'assassins, ta segona qüestió i va assenyalar que 'si 
Contra-lnfos 29/ 4/ 03 terroristes i feixistes'. Arnalot va assegurar s'aprova una moció no es pot donar el vist-i- 
que l'actuació de les forces de l'ordre és la plau a una altra de contrària'. Són ja quatre 


d'altres es pronuncien per l'abstenció o el 
vot nul, i fins i tot qui plantegen el boicot) 
s'han començat a esbossar respostes unifi¬ 
cades del que sembla ser una campanya 
repressiva de llarg abast. La massiva mobil¬ 
ització per Brukman, abans i després de la 
repressió, la ràpida reacció enfront de la 
desaparició de Susana Abalos van en aquest 
sentit. I, més allà dels diferents mètodes i 
preocupacions que s'expressen en cada 
acció, poden ser la base per a la construcció 
d'einesunitàriesque permetin plantarcaraa 
la nova ofensiva del capital. 

Indymedia Argentina 29/ 4/ 03 



correcta' i va dir que la justícia s'encarregarà setmanes les que els joves porten a la presó, 
de donar la raó a qui la tingui'. Els seus parla- esperant que algú els prengui declaració, si 
ments, però, van ser interromputs pels joves voleu més informació podeu consultar 
presents al ple i l'alcalde va haver de fer una www.viladetora.net Contra-lnfos 29/ 4/ 03 


Manifestació "Salvem tot Gallecs” 


Centenars de veins i diversos tractors 
es manifesten en defensa de Gallecs 

Vallès Oriental.- D'ençà l'expropiació de 1472 passaria a ser només història. És per això que 

ha ara fa uns 30 anys, més de la meitat de les el passat 27 d'Abril l'Assemblea de defensa 

terres de Gallecs i els seus voltants es troben de Gallecs integrada per diversos col·lectius 

sota les carreteres, indústries, autopistes, socials i alguns grups polítics van convocar a 

camps de tir, pisos i d'altres serveis i una manifestació a Mollet del Vallès sota el 

instal·lacions... Malgrat les moltes lluites i lema: "Salvem tot Gallecs", 
manifestacions incessants de veïnes, pagesos Entre 300 i 400 persones van manifestar-se 

i ecologistes, lluites per conservar el que és per la conservació i cessament de les agres- 

del poble, d'un espai, en definitiva, que ens sions a un espai de gran interès cultural i amb 

permeti viure amb una mica de dignitat i mil- una gran biodiversitat, denunciant alhora l'ac- 

lor qualitat de vida per nosaltres i per les titud de l'ajuntament que per un costat diu 

generacions futures. Ara però, els polítics i estar d'acord amb la necessitat de conservar 
administracions que durant anys han impul- l'espai i per l'altre tan sols posa traves a les 
sat i executat la destrucció de Gallecs ens protestes i planifica la construcció de divers- 
volen enganyar barroerament amb diferents es infrastructures alhora que criminalitza els 
plans de "protecció", ja siguin per part dels col·lectius que lluiten per una millora de les 
ajuntaments o de la Generalitat que, mentre condicions de vida. La manifestació va 
parlen de voler preservar l'espai planifiquen començar a la Masia Can Borrell i va arribar 
paral·lelament la instal·lació de més polígons fins la plaça Abelló on es va llegir un manifest 
industrials, vivendes, la construcció d'un sobre el remolc d'un tractor davant la negatí 
cementiri i, lo més preocupant, el pas de va per part de l'ajuntament de cedir una tarí 
grans infrastructures viàries com el 4rt cin- ma. Més informació: http://www.ecologiste- 
turó o la Interpolar, amb la qual cosa Gallecs senacció.org. Contra-lnfos 29/ 4/ 03 








Espais alliberats 


L'Assemblea de Joves del Poblenou okupa aquest espai 
DAVANT LA MANCA D'EQUIPAMENTS PÚBLICS I EN OPOSICIÓ AL 22@ 

Okupada l'antiga sala Garatge Club 

Poblenou/ Barcelona.- "Davant de la dinàmica especulativa que afecta el Poblenou, la falta 
d'equipaments públics per a joves i la complicitat de les institucions públiques amb el gran 
capital, el jovent del barri ha decidit pendre la iniciativa d'alliberar un espai. Volem passar 
d'un espai mort i abandonat a un espai viu on les i els joves puguin reunir-se i desenvolupar 
activitats lúdiques i reivindicatives obertes al barri. 

Un espai autogestionat, independent i de funcionament assembleari, en definitiva un espai 
de llibertat. Aquest espai es troba al nucli d'un dels plans especulactius que afecten el nos¬ 
tre barri, el pla 22@. Així volem demostrar la ferma voluntat de resistència del jovent 
enfront de les agressions autoritàries dels poders públics i del gran capital. 

Alliberem espais, aturem l'especulació! Garatge CSO (carrer Pallars, 195)" 

AJP +Contra-lnfos29/ 4/ 03 


El Cafè l'Auca 
amenaçat per I'Sgae 

Torredembarra/Tarragonès.- "El Cafè l'Auca 
va néixer per donar resposta a la manca d'e¬ 
quipaments municipals per a què els joves de 
la comarca del Baix Gaià poguessin desen¬ 
volupar les seves expressions artístiques, cul¬ 
turals, associatives, solidàries, de lluita social, 
etc., una mancança que prové del desinterès 
per part de l'administració, en aquest cas 
l'Ajuntament de Torredembarra, de crear els 
equipaments necessaris pels nostres joves, 
més preocupats per crear i potenciar la cul¬ 
tura elitista, de classe alta, oblidant-se que 
per els nostres carrers i places hi ha joves que 
no tenen cap tipus d'oportunitat per poder 
canalitzar les seves expresions culturals i 
lúdiques, Doncs bé, el fet és que els suposats 
defensors dels interessos intelectuals dels 
autors han decidit carregar totes les seves 
energies contra aquest espai cultural. Per 
demostrar-ho estan utilitzant mètodes total¬ 
ment contraris als principis democràtics, util¬ 
itzant els serveis d'una mena de "Mike 
Hammerdetective privado, versió espanyola”, 
que es va fer passar per client de l'Auca fent 
fotografies d'amagat del local, així com una 
extensa descripció escrita del tipus de músi¬ 
ca que sonava, el preu d'una consumició, etc... 
L'altre mètode utilitzat per I'SGAE en la 
demanda és la manipulació del nom de 
l'Auca. Segons la denúncia, consta que ens 
anunciem com a BAR M USICAL AUCA, quan 
tots sabem que l'Auca s'anuncia estrictament 
com CAFÈ l'AUCA. La SGAE en la seva 
demanda ens demanen que paguem 2.633'90 
euros (unes 450.000 pts.), a banda de les 
costes del procediment judicial, advocats, 
procuradors, etc... Això vol dir que en cas de 
sentència desfavorable els responsables del 
Cafè l'Auca haurem de tancar portes, no ens 
queda cap altre sortida, la pressió i les difi¬ 
cultats econòmiques d'aquests anys han 
estat moltes però gràcies al treball de molta 
gent hem pogut continuar, però aquest atac 
directe podria ser l'atac definitiu i haurem 
d'acabar donant la raó a tots aquells que des 
del primer dia desitgen veure tancat un espai 
de llibertat. El proper dijous lde maig a les 
5h de la tarda hi haurà una assemblea infor¬ 
mativa de la situació, i de preparació d'actes 
de solidaritat amb l'Auca. Necessitem el 
recolzament de tothom. Per més informació: 
977 64 55 08 (tardes), solidaritatauca@cor- 
reu.vilaweb.com Contra-lnfos 29/ 4/ 03 


Actuació judicial contra un 

CENTRE SOCIAL OKUPATA GRÀCIA 

La propera 
setmana resolució 
de l'Audiència 
Provincial 
respecte Les Naus 

Gràcia/ Barcelona.- "El passat 22 d'abril, 
l'Audiència Provincial de Ben, va debatre 
sobre el recurs presentat per la constructo¬ 
ra, davant l'absolució de Les Naus al procés 
de desnonament per la via ràpida que van 
impulsar. Després de tres absolucions de 
causes penals (coaccions i usurpació, fins 
l'Audiència), d'una retirada dels càrrecs en 
una causa hipotecària (art.41) i d'una absolu¬ 
ció per la via civil, un altre cop la ruleta de 
la justícia gira sobre els nostres caps. La 
decisió es coneixerà els propers dies. Us 
seguirem informant.” Les Naus 29/ 4/ 03 


La Guàrdia Urbana agredeix als 

JOVES QUE ES TROBAVEN DINS L'EDIFICI 

Desallotgen per segon 
cop una casa okupada 
al carrer Beates 

Barcelona.- El passat dissabte la guàrdia 
urbana va desallotjar per segon cop una 
casa okupada al carrer Beates, propietat de 
l'ajuntament. L'edifici s'havia decidit tornar 
a okupar donat la il·legalitat enmarcada 
durant el primer desallotjament ja que el 
propietari havia amagat l'existència d'un 
recurs, que l'advocat dels okupants havia 
presentat en tractar-se d'un procés admin¬ 
istratiu, i del que esperaven una resposta. 
L'edifici desallotjat està afectat pel PERI del 
Pou de la Figuereta, conegut com a Forat de 
la Vergonya, destrossant les cases baixes i el 
paisatge urbanístic del barri de la Ribera. 
També hem de denunciar que la guàrdia 
urbana va entrar a l'edifici i va agredir als i 
les okupants abans de fer-los fora. 

Contra-lnfos 29/ 4/ 03 


CAMPANYA CONTRA LA RETALLADA DE LLIBERTATS! 

http:/ / www.retallada.tk 


Dimecres 30 d'abril, 17h al metro Tarragona (L-3) 

Acte rebuig Fira de I Automòbil 


Butlletí Setmanal 

Gontra-Infos 


tel: 93.442.62.53 

correu electrònic: 

«zitzania@sindominio.net» 


Alliberament Animal 


Antifeixisme 


Accions arreu del món per l'alliberament animal 


Món.- El 1999 es va engegar una campanya 
internacional d'accions i protestes anome¬ 
nada S.H.A.C (Stop huntington Animal 
Cruelty), que es plantejava contra els labora¬ 
toris H.L.S. (Huntington Life Science), els 
més grans d'experimentació animal al servei 
de les multinacionals. Al llarg d'aquests anys, 
aquestes accions s'han dirigit a accionistes, 
finançadors, bancs, operadors de borsa i 
altres, fet que ha provocat estralls als valors 
financers de H.L.S. M olts bancs, accionistes i 
asseguradores han trencat amb l'empresa i 
només la intervenció de l'administració Blair 
permet que l'empresa segueixi funcionant, 
després de deu mesos d'accions consecu¬ 
tives. les darreres accions que s'han dut a 
terme han estat: 

9/ 4/ 03: 24 gossos va ser alliberats a Harlan 
(Alemanya) en un laboratori de vivisecció 
que treballa per H.L.S. 

21/ 4/ 03: Jornada mundial contra la vivisec¬ 


ció. El director de Daiichi, un dels millors 
clients de HLS japonesa, va trobar els vidres 
del cotxe i les finestres de casa seva tren¬ 
cades al districte de Kent, a Anglaterra. L'ac¬ 
ció va ser reivindicada per l'A.L.F. en nom dels 
milers d'animals morts als laboratoris d'H.L.S., 
pagades per la multinacional japonesa. 

21/ 4/ 03: Un miler de persones es van reunir 
a Cambridge (Anglaterra) per mostrar la seva 
indignació envers la tortura d'animals a lab¬ 
oratoris d'arreu del món. 

22/ 4/ 03: A Itàlia hi va haver accions contra 
directius de l'empresa i contra seus de Sui- 
tomo Corporation i CBC-Europa, empreses 
relacionades amb els laboratoris. A Angla¬ 
terra, directius d'altres empreses vinculades 
al tornar a casa trobaven concentracions 
amb música i petards davant que no els van 
deixar descansar en bastantes hores. Per 
més informació sobre el SHAC i les accions 
consulteu www.shac.net 

www.shac.net +Contra-lnfos 29/ 4/ 03 


Tres antifeixistes 
condemnats a un 
any de presó i a 
multes de 1200 € 

Us Fuentes/ Saragossa .- Els mitjans de comu¬ 
nicació locals han adelantat informaciopns 
sobre la sentència condemnatòria contra els 
tres joves que participaven en una cassolada 
el juny del 2002 en suport a un immigrant 
agredit per uns caps rapats, acte que va ser 
avortat per un atac policial. Des dels grups de 
suport, es denuncia aquesta sentència així 
com el judici celebrat el passat dos d'abril, en 
el que els agents de la policia local que es van 
presentar com a testimonis no eren els que 
van detindre als tres joves i ni tan sóls eren al 
lloc dels fets, cosa que quedava clara en les 
seves constants contradiccions. A més a més 
els agents denunciaven que la detenció havia 
estat violenta, cosa que ja havia quedat 
descartada i provada al jutjat de guàrdia i fins 
i tot afirmaven que les detencions s'havien 
produït carrers més enllà d'on es van realitzar 
efectivament les detencions, lloc on la poli¬ 
cia diu que hi va haver un enfrontament amb 
els manifestants que de fet mai va existir. Per 
altre banda, al judici va quedar demostrat que 
no hi havia hagut cap destrossa als carrers, 
cap arma entre els manifestants que provo¬ 
qués una hipotètica càrrega que no es va pro¬ 
duir. Des dels grups de suport i veïns i veïnes 
del barri lamenten que la sentència sigui des¬ 
favorable i condemni a un any de presó i 1200 
euros de multa de mitjana, així com que s'ha¬ 
gi donat crèdit i altaveu a les versions d'uns 
policies que ni tan sóls eren allà aquell dia. 
Esperen que aquest error judicial tingui una 
posterior rectificació social i també judicial. 

Coordinadora Vecinal contra el Racismo + 
Contra-lnfos29/ 4/ 03 


Protesta durant la inauguració d'un monument d'homenatge a antifeixistes 

Boicot a la hipocresia de l'Ajuntament 

Eixam ple/ Barcelona.- "Aquest matí (29 d'abril) s'ha celebrat a la Gran Via alçada cinema 
Coliséum un acte d'homenatge als morts pels bombardejos durant la guerra civil. L'acte con¬ 
sistia en inaugurar un monument en memòria a les víctimes, una ofrena floral, i interven¬ 
cions de familiars i supervivents a la massacre feixista. En aquell punt una bomba va acabar 
amb la vida de 120 persones. Paral·lelament, un grup d'encausats i del grup de suport als i les 
antifeixistes detingudes el 12 d'octubre del 99 han expresat el seu rebuig a la participació a 
l'acte de representants de l'Ajuntament, especialment el nostre molt patètic alcalde Joan 
Clos. Entre crits i consignes denunciant la hipocresia de l'Ajuntament sota el lema "Ahir ens 
bombardejaven, avui ens empresonen. 

Ni multes, ni presó, antifeixistes absolució”, hem posat els polítics en una sitiació com a 
mínim compromesa evidenciant el seu doble joc electoralista. Recordem que l'Ajuntament, 
presentant-se com acusació particular, ha tingut un paper crucial per qué es condemnés a 
tots els encausats antifeixistes del 12-0 a penes de presó que van dels 2 als 4 anys i penes 
multa que superen els 1800 euros. 

Assemblea de detinguts/ des 12 d'octubre 99 29/ 4/ 03 


rs^L'oratge de la setmana vinent 


Dimecres 30 

Dijous 1 

Divendres 2 

Dissabte 3 

Diumenge 4 

Dilluns 5 

Dimarts 6 

Setmana un altre cop en general molt assoleïada, amb calor en augment. Dimecres al matí però 
hi haurà força núvols amb quatre gotes. Dimarts vinent podrà ploure durant diverses hores. 











































